**IZGLĪTOŠANAS LĪGUMS**

Baldonē

2022.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Baldones Mākslas skola, izglītības iestādes reģistrācijas Nr. 4375902083, Iecavas ielā 2, Baldonē, Ķekavas novadā, LV-2125, turpmāk saukta **IZGLĪTOTĀJS**, direktora Tālivalža Muzikanta (Tālivaldis Muzikants) personā, kurš darbojas saskaņā ar Baldones Mākslas skolas nolikumu, kas apstiprināts ar Ķekavas novada domes 2021. gada 8. septembra sēdes lēmumu Nr.11 (prot. Nr. 11/2021) no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**/ izglītojamā vecāku (aizbildņa) vārds, uzvārds, personas kods, mājas adrese** /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

turpmāk saukts **VECĀKI** no otras puses, noslēdz šo vienošanos – IZGLĪTOŠANAS LĪGUMU par audzēkņa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**/audzēkņa vārds, uzvārds, personas kods/**

izglītošanu un audzināšanu saskaņā ar Baldones Mākslas skolas profesionālās ievirzes izglītības programmu **„Vizuāli plastiskā māksla”** kods 20V 211 00 1 ar ………….. / …………. mācību gadu.

**1. Attiecības starp IZGLĪTOTĀJU un VECĀKIEM** nosaka Latvijas Republikas Izglītības likums, Profesionālās izglītības likums, Baldones Mākslas skolas Nolikums, Ķekavas novada domes saistošie noteikumi Nr. 47/2021 “Par līdzfinansējuma samaksas kārtību Ķekavas novada pašvaldības dibinātajās profesionālās ievirzes izglītības iestādēs” (publicēti: www.baldonesmaksla.lv), Baldones Mākslas skolas iekšējās kārtības noteikumi (publicēti: www.baldonesmaksla.lv ) un šis līgums.

**2. IZGLĪTOTĀJS apņemas:**

2.1**. izglītot audzēkni profesionālās ievirzes izglītības programmā „Vizuāli plastiskā māksla” /7 gadi/ atbilstoši licencē norādītajam mācību plānam un skolas mācību priekšmetu programmām;**

2.2. nodrošināt audzēkni ar atbilstošas pedagoģiskās un profesionālās kvalifikācijas skolotājiem, kuri radoši un atbildīgi piedalās attiecīgo izglītības programmu īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas, nodrošina izglītojamā iespējas īstenot savas tiesības izglītības iestādē, kuras noteiktas iekšējās kārtības noteikumos audzēkņiem, ievēro bērnu tiesības, īsteno izglītības programmu sadarbībā ar izglītojamā vecākiem;

2.3. gadījumos, ja pedagogs nepilda šī līguma 2.2. punktā noteiktos nosacījumus, nodrošināt pedagogu maiņu;

2.4. mērķtiecīgi izlietot pašvaldības finanšu līdzekļus, kā arī vecāku līdzfinansējumu. Vecāku līdzfinansējuma apmēru un izlietošanas kārtību nosaka Ķekavas novada domes lēmumi, Izglītības likums, Profesionālās izglītība likums un no tiem izrietošie Ministru kabineta noteikumi;

2.5. informēt izglītojamā vecākus par jautājumiem, kas saistīti ar audzēkņa izglītošanu;

2.6. popularizēt labākos audzēkņu darbus novada, valsts un starptautiskajos konkursos un izstādēs;

2.7. nodrošināt iespēju izveidot izglītības iestādē skolas padomi, kurā piedalās audzēkņu vecāku pārstāvji.

**3. IZGLĪTOTĀJA tiesības:**

3.1. iekasēt vecāku līdzfinansējumu atbilstoši pašvaldības apstiprinātajam maksājumu lielumam un saskaņā ar Ķekavas novada domes saistošajiem noteikumiem Nr. 47/2021 “Par līdzfinansējuma samaksas kārtību Ķekavas novada pašvaldības dibinātajās profesionālās ievirzes izglītības iestādēs”.

3.2. iesaistīt vecākus atbildībai par iekšējās kārtības noteikumu audzēkņiem ievērošanu;

3.3. papildus ārpus mācību stundām vai skolas brīvlaikos organizēt nodarbības izglītības programmu rezultatīvākai apguvei, iepriekš informējot par to izglītojamā vecākus;

3.4. atskaitīt no skolas audzēkni par iekšējās kārtības noteikumu neievērošanu, skolas neapmeklēšanu divus mēnešus bez attaisnojuma;

3.5. rakstiski informēt Ķekavas novada pašvaldību par audzēkņa nodarītajiem materiālajiem zaudējumiem skolas inventāram.

**4. VECĀKI apņemas:**

4.1. **sekot bērna sekmēm un citai aktuālajai informācijai www.e-klase.lv;**

4.2. sadarboties ar skolu un bērna pedagogiem, sniegt informāciju, kas saistīta ar bērna izglītošanu un audzināšanu; sekmēt bērna izglītošanos, radot nepieciešamos apstākļus izglītības programmu satura zināšanu un prasmju apguvei;

4.3. nodrošināt bērna regulāru ierašanos uz nodarbībām ar nepieciešamajiem individuālajiem mācību piederumiem (pēc pedagoga norādījuma);

4.4. e-klasē informēt skolu par bērna nodarbību neapmeklēšanas iemeslu;

4.5. vecāku līdzfinansējumu saskaņā ar piestādīto rēķinu iemaksāt līdz **20. datumam** Ķekavas novada pašvaldības bankas kontā: LV62UNLA0050014272800, AS "SEB Banka" vai Ķekavas novada pašvaldības kasē, atbilstoši pašvaldības apstiprinātajai maksājuma summai, norādot **bērna vārdu, uzvārdu, personas kodu, Baldones Mākslas skolu** **un kursu:**

* + **15.00 EUR**, ja izglītojamais apmeklē vienu profesionālās ievirzes izglītības programmu Ķekavas novada pašvaldības dibinātajā profesionālās ievirzes izglītības iestādē vai mācības Baldones Mākslas skolā ir noteiktas kā pirmā prioritāte;
	+ **30.00 EUR**, ja izglītojamais apmeklē vairākas profesionālās ievirzes izglītības programmas Ķekavas novada pašvaldības dibinātajās profesionālās ievirzes izglītības iestādēs un mācības Baldones Mākslas skolā ir noteiktas kā otrā prioritāte;

*/lūdzu atzīmēt atbilstošo vecāku līdzfinansējuma apmēru/*

4.6. kopdarbībā ar skolu uzņemties atbildību par sava bērna skolas iekšējās kārtības noteikumu ievērošanu un izpildi;

4.7. atbalstīt un sekmēt bērna piedalīšanos papildus organizētajās nodarbībās izglītības programmu rezultatīvākai apguvei ārpus mācību stundām vai skolas brīvlaikos;

4.8. nokārtot vecāku līdzfinansējumu iemaksu par pilnu kārtējo mēnesi un nodot skolai bērna rīcībā esošās skolai piederošās materiālās vērtības, ja bērnu no skolas atskaita.

**5. VECĀKU tiesības:**

5.1. pieprasīt izglītotājam nodrošināt bērna izglītošanu, piesaistot atbilstošās pedagoģiskās un profesionālās kvalifikācijas skolotājus, kuri radoši un atbildīgi piedalās attiecīgo izglītības programmu īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas, nodrošina bērna iespējas īstenot savas tiesības izglītības iestādē, kas noteiktas iekšējās kārtības noteikumos audzēkņiem, ievēro bērna tiesības, īsteno izglītības programmu sadarbībā ar vecākiem;

5.2. gadījumos, ja pedagogs nepilda šī līguma 2.2. punktā noteiktos nosacījumus, lūgt izglītotāju nodrošināt pedagoga maiņu, pamatojoties uz vecāku rakstisku iesniegumu;

5.3. saņemt no izglītotāja mutisku vai rakstisku informāciju par jautājumiem, kas saistīti ar bērna izglītošanu;

5.4. saņemt informāciju par vecāku līdzfinansējuma izlietošanu;

5.5. lūgt piešķirt bērnam mācību atvaļinājumu uz gadu veselības vai sociālo apstākļu dēļ;

5.6. lūgt atskaitīt no skolas bērnu jebkurā mācību perioda laikā, objektīvu apstākļu dēļ / bērna ilgstošas slimības gadījumā, dzīves vietas maiņas, bērna interešu un darba spēju trūkuma dēļ/, pamatojoties uz rakstisku iesniegumu, ja ir nokārtoti maksājumi par kārtējo mēnesi.

**6. Izglītošanas līgums starp izglītotāju un izglītojamā vecākiem tiek pārtraukts gadījumos, ja:**

6.1. audzēknis atskaitīts no skolas;

6.2. audzēknis pabeidz izglītības programmas apguvi un saņem izglītības iestādes apliecību vai izziņu;

6.3. audzēkņa vecāki vai izglītotājs nepilda Izglītošanas līguma nosacījumus.

**7. Citi noteikumi:**

7.1. ja audzēkņa vecāki nepilda līgumā paredzētos nosacījumus, skola negarantē kvalitatīvu mācību procesu;

7.2. audzēknis no skolas var tikt atskaitīts, ja:

7.2.1. skola netiek apmeklēta bez attaisnojoša iemesla divus mēnešus;

7.2.2. ja kavēta puse no nodarbībām un mācību skatē nav uzrādīti pusgada darbi;

7.2.3. audzēkņa vecāki vai izglītotājs nepilda Izglītošanas līguma nosacījumus.

7.3. mācību procesā audzēkņu un skolotāju radītie kopdarbi, kuri pusgada skatē novērtēti atzinīgi, tiek iekļauti skolas fondos un skolai tiek nodotas autora mantiskās tiesības uz darba izmantošanu.

7.4. Strīdi starp Izglītotāju un audzēkņa vecākiem izšķirami - pusēm vienojoties vai Latvijas Republikas likumdošanas kārtībā.

7.5. Izglītošanas līgums sastādīts divos eksemplāros, no kuriem viens glabājas pie audzēkņa Vecākiem, otrs - pie Izglītotāja.

7.6. Izglītošanas līgums ir spēkā kopā ar Domes lēmumu par audzēkņu vecāku līdzfinansējumu un mācību maksu Baldones Mākslas skolā un Baldones Mākslas skolas iekšējās kārtības noteikumiem audzēkņiem.

**7.7. Ar informāciju par nodarbību sarakstu, mācību procesu un skolas pasākumiem var iepazīties Baldones Mākslas skolas mājaslapā www.baldonesmaksla.lv .**

**IZGLĪTOTĀJS VECĀKI**

Tālivaldis Muzikants **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Iecavas ielā 2, **vārds, uzvārds**

Baldone, Ķekavas novads, LV - 2125

Tālrunis: 27832888 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

baldones.makslasskola@kekava.lv **telefona nr. / e-pasts**

**www.baldonesmaksla.lv**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **adrese**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **/paraksts /** **/ paraksts /**